cyanic-selkie/wikianc huggingface dataset:
Դորոթի Լի Սայերս
Կենսագրություն
Ծնվել է Օքսֆորդում, Քրիստոսի եկեղեցուն (Christ Church) կից գործող եկեղեցական երգային դպրոցի ռեկտորի՝ անգլիացի քահանայի՝ վարդապետ Հենրի Սայերսի ընտանիքում։ Նախնական կրթությունը ստացել է Գոդոլֆինի մասնավոր դպրոցում, Սոլսբերիում (Ուիլթշիր կոմսություն), այնուհետև Օքսֆորդի Սոմերվիլ քոլեջում։ 1915 թվականին ավարտել է քոլեջը ֆրանսերեն լեզվի բակալավրի աստիճանով, իսկ 1920 թվականին ստացել է մագիստրի գիտական աստիճան, այդպիսով դառնալով առաջին կանանցից մեկը, ով արժանացել է այդ գիտական աստիճանին Օքսֆորդում։
Քոլեջից հետո Դորոթի Սայերսը որոշ ժամանակ աշխատել է որպես խմբագիր Բլեքվելի համալսարանի հրատարակչությունում, իսկ հետո դասավանդել է Նորմանդիայի Էկոլ դե Ռոշում։ 1922-1929 թվականներին աշխատել է լոնդոնյան Բենսոնս գովազդային գործակալությունում՝ որպես գովազդային տեքստերի հեղինակ ։
Դորոթի Սայերսի գրական կարիերան սկսվել է 1916 թվականին ՝ «Op I» բանաստեղծությունների ժողովածուի հրատարակմամբ։ 1923 թվականինին հրատարակում է իր առաջին դետեկտիվ վեպը՝ «Ո՞ւմ մարմինն է» (Whose Body?), որում առաջին անգամ հայտնվում է իր տասնմեկ դետեկտիվ վեպերի և շատ պատմությունների գլխավոր հերոսը, արիստոկրատ և սիրողական դետեկտիվ, լորդ Պիտեր Ուիմզին։ Վեպը նրան մեծ հաջողություն է բերում և քսանական թվականներին նրան հաջորդում են «Վկաների ամպեր»,1926 թվական, «Անբնական մահ»,1927 թվական(The Unnatural Death, 1927), «Տհաճություն Բելոնա ակումբում», 1928 թվական (The Unpleasantness at the Bellona Club, 1928) վեպերը։
Անձական ​​կյանքի առումով քսանականները Դորոթի Սայներսի համար բուռն ժամանակաշրջան էր, որը նա հետագայում հիշում էր դժկամությամբ։ 1922 թվականին տարվել է մեքենաներ վաճառող Բիլի Ուայթով, ումից 1924 թվականին ծնվել է ապօրինի որդին՝ Ջոն Էնթոնին( մահացել է 1984 թվականին)։ Հաշվի առնելով դարաշրջանի բարքերը, երեխայի ծնունդը գաղտնի էր պահվում, բացի այդ, Դորոթին չէր ցանկանում մթնեցնել իր ծնողների ծերությունը, որոնք, հավանաբար, հիասթափված կլինեին դստեր պահվածքից։ Ջոն Էնթոնիի խնամքը հանձնվել էր Դորոթիի զարմուհուն՝ Այվի Շրիմպտոնին։ Դորոթի Սայերսը երկար ժամանակ ֆինանսապես աջակցում էր որդուն, որին նպաստում էր Բենսոնսում նրա աշխատանքը և իր գրքերի աճող ֆինանսական հաջողությունները:1926 թվականին Դորոթի Սայերսն ամուսնանում է  լրագրող, նախկին սպա, ամուսնալուծված, երկու երեխաների հայր Օսվալդ Արթուր Ֆլեմինգի հետ ։ Նրանք հետագայում որդեգրեցին Ջոն Էնթոնիին, ով, սակայն, այդպես էլ հնարավորություն չունեցավ ապրելու ծնողների հետ նույն հարկի տակ։ Հայտնի է նաև, որ Դորոթի Սայերսը ողջ կյանքի ընթացքում հրաժարվել է ճանաչել իր կենսաբանական մայրությունը։
1929 թվականին նրա ֆինանսական վիճակն այնքան է ուժեղանում, որ կարողանում է թողնել Բենսոնսի մոտ աշխատանքը և ամբողջ ժամանակը նվիրել գրական ստեղծագործությանը։ Միևնույն ժամանակ, համախմբվելով Ագաթա Քրիստիի, Գ.Կ. Չեստերոտոնի և Ռոնալդ Նոքսի հետ, Դորոթի Սայերսը դառնում է Դետեկտիվ Ակումբի հիմնադիրներից մեկը, որի անդամները պարբերաբար հավաքվում էին քննարկելու դետեկիվ արձակին վերաբերող թեմաները։1930-ականների դետեկտիվ վեպերն արտացոլում են Դորոթի Սայերսի անձնական փորձի շատ առանձնահատկություններ։ 1930 թվականին լույս է տեսնում «Ուժեղ թույն» վեպը, որտեղ առաջին անգամ հայտնվում է գլխավոր կին կերպարը, ով երկար ժամանակով հաստատվում է Սայրեսի վեպերում։Դա դետեկտիվ վեպերի գրող Հարիեթ Ուեյնի կերպարն էր, որի լորդ Պիտեր Ուիմզի Ուեյնի հետ բարդ հարաբերությունները ձևավորել են հետագա մի քանի վեպերի հուզական ֆոնը․«Որտեղ կլինի դին» (1932 թվական),(Have His Carcase, 1932)«Վերադարձ Օքսֆորդ»(1935 թվական)(Gaudy Night, 1935), «Մեղրամիս փեթակում»(1937 թվական) (Busman’s Honeymoon, 1937) ,«Թոլբոյզ» նովելները,(1942 թվական)(Talboys, 1942)։ Շատ քննադատներ Միսիս Ուեյնին համարում էին հեղինակի այլընտրանքային էգոն, իսկ Լորդ Պիտերը՝ Դորոթի Սայերսի պատկերացրած «իդեալական տղամարդու» մարմնացում։ «Ուիմզի-Ուեյն» վեպերն առանձնանում են ոչ միայն խորամանկ ինտրիգաոյվ, այլև այստեղ ավելի մանրակրկիտ ուշադրություն են դարձնում իրադարձությունների համատեքստին և կերպարների ներքին աշխարհին։ Նույնը կարելի է ասել երեսունականների վեպերի մասին, որոնցում Հարիետ Ուեյնը չի երևում՝ «Սպանությունը պետք է գովազդվի» (1933 թվական), «Դահիճի արձակուրդը» (1933 թվական), «Ինը դերձակները», (1934 թվական) և ուրիշներ։ Լորդ Փիթեր Ուիմզիի հետ վեպերից մեկը ՝ «Գահեր, գերիշխանություններ»,1938 թվականին Սայերսը հետաձգում է։ Այն ավարտվում է միայն 1998 թվականին՝ գրող Ջիլ Փաթոն Ուոլշի կողմից։ Բացի այդ, Երկրորդ համաշխարհային պատերազմի տարիներին The Spectator ամսագիրը հրապարակում է «Ուիմզի ընտանիքի նամակները», որի հիման վրա Ուոլշը գրում է «Մահվան կանխավարկած» վեպը, որը լույս է տեսնում 2002 թվականին։
Մեկ այլ դետեկտիվ ցիկլ, որը ստեղծվել է Դորոթի Սայերսի կողմից երեսունական թվականներին, բաղկացած է տասնմեկ պատմվածքներից, որոնցում գլխավոր հերոսը ճանապարհորդող, վաճառող, սիրողական դետեկտիվ Մոնտագյու Էգզն է։ Ռոբերտ Էստասի հետ համատեղ, Սայերսը գրել է առանց Լորդ Փիթեր Ուիմզի միակ վեպը՝ «Հետաքննության փաստաթղթեր» (1930 թվական)։
Դորոթի Սայերսի դրամատուրգիան մեծ մասամբ հիմնված է նրա կրոնական հայացքների վրա։
Լավ ծանոթ լինելով ինկլինգների շրջապատին, և անձնական մտերմություն ունենալով անդամներից շատերի հետ՝ նա ակտիվ ծխական էր և պատկանում էր անգլիական եկեղեցուն։ 1937 թվականին, Քենթերբերիի փառատոնի ժամանակ, բեմադրվում է Սայերսի առաջին կրոնական պիեսը («Խանդը ձեր տանը»)։ Դրան հաջորդեց ևս վեց պիես, որոնցից վերջինը կոչվում է«կայսր Կոստանտին» (1951 թվական)։
Դորոթի Սայերսին մեծ ճանաչում են բերել տասներկու ռադիոպիեսների շարքը, որը կոչվում է «Մարդ ծնված թագավոր լինելու համար» (The Man Born to be King)։ Այս շարքը պատվիրել և բեմադրվել էր Բի Բի Սիի կողմից 1941-1942 թվականներին, չնայած քննադատության, բոլոր կողմերից հեղինակի վրա հարձակումների։ Աթեիստները պիեսը համարում էին քրիստոնեական քարոզչություն, իսկ քրիստոնյաները հայտարարում էին, որ Քրիստոսի դերը դերասանին վստահելը անարգանք է։ Բացի այդ, շատերը ամաչում էին, որ այս պիեսների հերոսները, ներառյալ Քրիստոսը, օգտագործում էին խոսակցական անգլերեն, մինչդեռ հասարակության մեծ մասը սովոր էր ունկնդրելու և կարդալու Ավետարանները Հակոբ Թագավորի թարգմանությամբ՝ վեհ և գրական լեզվով։ Սայերսը դա արել էր միտումնավոր, քանի որ նա հավատում էր, որ այսօր Ավետարանի ընկալումը խոչընդոտում է ելույթների, իրադարձությունների և կերպարների խափուսիկ «ծանոթությունը», և որ ավետարանի թեմաներով քրիստոնեական պիեսի խնդիրն է՝ դրանք հնարավորինս մոտեցնել հեռուստադիտողին կամ ունկնդրին։ Չնայած քննադատության կամ դրա շնորհիվ, ցիկլը հաջող էր։ Քենթերբուրի արքեպիսկոպոս Ուիլյամ Թեմփլը Սայների պիեսները համարում էր «Եկեղեցու ձեռքին երբևէ դրված ամենահզոր գործիքներից մեկը»։
1940 թվականին Սայերսի հրատարակիչ Վիկտոր Գոլանցը առաջարկում է նրան գրել էսսե՝ ռազմական թեմայով։ Գրողը արձագանքում է 152 էջանոց գրքով, որը վերնագրված է «Սկսեք այստեղ»։ Այս գիրքը և դրան հաջորդած գրքերը հետպատերազմյան ժամանակահատվածում պատկերացում են տալիս Սայերի քրիստոնեական աշխարհայացքի մասին։ Առավել հայտնիներից մեկն է «Ստեղծագործության ոգի»,(1941 թվական),(The Mind of the Maker, 1941), որտեղ անալոգիա է անցկացվում մարդկային և աստվածային ստեղծագործական գործընթացի միջև։ Սայերսը նաև լայնորեն գրել է կրթության մասին, քանի որ, նրա կարծիքով, կրթությունը իրականության նկատմամբ քննադատական ​​վերաբերմունքի հիմնաքարն է։
40-ական և 50-ական թվականներին Դորոթի Սայերսը ճանապարհորդում է՝ դասախոսելով համալսարանական լսարաններում և ակտիվորեն մասնակցում է իր լոնդոնյան ծխական եկեղեցու կյանքում՝ Սբ․ Ֆոմա-Սբ. Աննա, որի ավագանի նա դարձել էր 1952 թվականին։
Այս ժամանակահատվածում նրա հետաքրքրությունների կենտրոնում ակադեմիական և թարգմանչական գործունեությունն էր։ 1950 թվականին Սայերսը ստանում է Դարեմի համալսարանի բանասիրական գիտությունների դոկտորի աստիճան (Litt.D): Նրա թարգմանությունների թվում են «Տիստան և Բրիտանի»,(1929 թվական),(Tristan in Brittany, Being Fragments of the Romance of Tristan, Written in the Twelfth Century by Thomas the Anglo-Norman, 1929) և «Երգ Ռոլանդի մասին»,(1957 թվական)։
Նրա գլխավոր թարգմանչական աշխատանքը, անկասկած, Դանթեի «Աստվածային կատակերգության» թարգմանությունն էր։ 1949 թվականին լույս է տեսնում «Դժոխքի» թարգմանությունը, 1955 թվականին՝ «Քավարանը» ( Чистилище). Աշխատանքը առաջ է բերում ամենատարբեր, երբեմն տրամագծորեն իրար հակասող գնահատականներ։ Շատերը այդ թարգմանությունը համարում էին շատ ազատ, օրիգինալ տեքստից հեռու։ Այնուամենայնիվ, Ումբերտո Էկոն իր Mouse or Rat?: Translation as Negotiation (2003) գրքում, նշում է նրա բարձր գրական որակը՝ ավելացնելով, որ բոլոր անգլերենալեզու թարգմանություններից՝ Սայերսը «լավագույնն է՝ ով գոնե մասնակիորեն պահպանել է տասնմեկավանկ չափն ու հանգը»։ Այսպես թե այնպես, տեքստը տպագրվել է «Պինգվին» հրատարակչության կողմից մի քանի անգամ։ Նրա ընթերցողների քանակը  ըստ հաշվարկների կազմում է երկու միլիոն։
1957 թվականի դեկտեմբերի 17-ին, սրտի անբավարարությունից հանկարծակի մահը ընդհատում է Սայերսի «Դրախտի» թարգմանության աշխատանքը։ Այս թարգմանությունն ավելի ուշ ավարտում է նրա գործընկեր և ընկեր Բարբարա Ռեյնոլդսը։
Արտաքին հղումներ
Կատեգորիա:Դետեկտիվ ժանրի գրողներ Կատեգորիա:Անգլիացի կին վիպասաններ Կատեգորիա:20-րդ դարի անգլիացի վիպասաններ Կատեգորիա:Անգլիացի գրողներ Կատեգորիա:Անգլիացի բանասերներ Կատեգորիա:Անգլիացի դրամատուրգներ Կատեգորիա:Անգլիացի թարգմանիչներ Կատեգորիա:Անգլիացի գիտնականներ Կատեգորիա:Օքսֆորդի համալսարանի շրջանավարտներ
Դաշքեսան (լեռ)
Դաշքեսան, լեռ Վրաստանի Մառնեուլի մունիցիպալիտետում, Վիրահայոց լեռներում, Շահումյան քաղաքից մոտ 13 կմ հյուսիս-արևմուտք։ Բարձրությունը 1100 մ ։
Ծանոթագրություններ
Կատեգորիա:Վրաստանի լեռներ Կատեգորիա:Մառնեուլի շրջան
Բեսարաբկա (գյուղ, Նովոազովսկի շրջան)
Բեսարաբկա (Бессарабка), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Բեսարաբկա գյուղում բնակվում էր 119 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի գյուղեր
Դաջալաբաշի
Դաջալաբաշի, լեռ Թուրքիայի Էրզրումի նահանգում, Անտիպոնտական լեռնահամակարգում, նրա հյուսիսարևելյան մասում, Օլթի քաղաքից մոտ 21 կմ հյուսիս-արևմուտք, Օլթի գետի ձախակողմյան վտակներից մեկի վերին հոսանքում։ Լանջերը պատված են անտառներով ։
Պողոս Էսապալյան
Պողոս Էսապալյան, Պոլ Էսապալ, հայագետ, լեզվաբան, բանասիրական գիտությունների դոկտոր։
Կենսագրություն
1921-1933 թվականներին սովորել է Վիեննայի Մխիթարյան միաբանության վարժարանում, 1939-1944 թվականներին՝ Վիեննայի, 1947-1949 թվականներին՝ Սորբոնի համալսարաններում։ 1932-1942 թվականներին դասավանդել է Վիեննայի Մխիթարյանների վարժարանում, 1942-1947 թվականներին՝ Վիեննայի, 1952-1959 թվականներին՝ Կարակասի, 1952-1959 թվականներին՝ Կալիֆոռնիայի համալսարաններում, 1949-1950 թվականներին՝ Բոգոտայի բարձրագույն դպրոցում։ Հոդվածներ է տպագրել «Հանդես ամսօրյա»-յում և այլ պարբերականներում ։
Արտաքին հղումներ
Կատեգորիա:Հայ լեզվաբաններ Կատեգորիա:Հայ հայագետներ Կատեգորիա:Բանասիրական գիտությունների դոկտորներ
Շասմի
Շասմի (Chassemy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02167:
Բնակչություն
2010 թվականի տվյալներով՝ համայնքի բնակչությունը կազմում է 803 մարդ։
Տնտեսություն
2010 թվականին համայնքի 506 աշխատունակ (15-64 տարեկան) բնակիչներից 370-ը տնտեսապես ակտիվ էին, 136ը՝ ոչ ակտիվ (ակտիվության ցուցանիշը կազմել է 73,1%, 1999 թվականին եղել է 65,0%)։ 370 տնտեսապես ակտիվ բնակիչներից աշխատում էին 327-ը (188 տղամարդ և 135 կին), գործազուրկ էին 43 մարդ (20 տղամարդ և 23 կին)։ 136 տնտեսապես ոչ ակտիվ բնակիչներից 41-ը եղել են աշակերտներ կամ ուսանողներ, 43-ը՝ թոշակառուներ, 53-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Բորիս Դուբրովսկի-Էշկե
Բորիս Դուբրովսկի-Էշկե (Борис Владимирович Дубровский-Эшке, ), կինոյի խորհրդային նկարիչ, մանկավարժ։ ՌԽՖՍՀ արվեստի վաստակավոր գործիչ (1940 թվական)։
Կենսագրություն
Ծնվել է 1897 թվականի մարտի 30-ին, (նոր տոմարով` ապրիլի 11-ին), Թիֆլիսում։
Սովորել է Սանկտ Պետերբուրգի գեղարվեստի ակադեմիայում։
1917 թվականից աշխատել է որպես նկարիչ։
1924 թվականից կինոյում եղել է երկրի առաջատար ստուդիաների գլխավոր նկարիչ։ 1948 թվականից եղել է Խորհրդային Միության կոմունիստական կուսակցության անդամ։
Մահացել է 1963 թվականի սեպտեմբերի 7-ին, Մոսկվայում։ Թաղված է Նովոդևիչյան գերեզմանատանը ։
Ստեղծագործություն
Մասնակցել է հետևյալ ֆիլմերի ստեղծմանը. «Սար-Պիգեն», «Կյանքի օրդերը» (երկուսն էլ` 1927 թվական), «Խռովություն» (1929 թվական), «Կրակի տրանսպորտը» (1930 թվական), «Մահացածների դավադրությունը» (1930 թվական, Միխայիլ Լևինի հետ միասին), «Հանդիպականը» (1932 թվական), «Ճակատ» (1943 թվական)։
Եղել է Վլադիմիր Լենինի մասին «Լենինը Հոկտեմբերին» (1937 թվական, Նիկոլայ Սոլովյովի հետ միասին) և «Լենինը 1918 թվականին» (1939 թվական, Վյաչեսլավ Իվանովի հետ միասին) ֆիլմերի նկարիչը։
Նա կինոդեկորացիոն տեխնիկաների ոլորտում զբաղվել է գիտա-հետազոտական աշխատանքով։ Դուբրովսկի Էշկեի մասնակցությամբ 1929 թվականին կինոյի նկարիչների նախապատրաստման բաժին է բացվել։ 1938 թվականից դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում (1940 թվականից` պրոֆեսոր)։
Արտաքին հղումներ
Կատեգորիա:Խորհրդային նկարիչներ
Առաջին լույս
Օրինակներ
200 դյույմանոց (5,08 մ) Հեյլի աստղադիտակն իր առաջին լույսը տեսել է 1949 թվականի հունվարի 26-ին՝ դիտելով NGC 2261 միգամածությունը՝ ամերիկացի աստղագետ Էդվին Փաուել Հաբլի ղեկավարությամբ։ Պատկերը հրապարակվել է բազմաթիվ ամսագրերում և հասանելի է Wayback Machine-ի 2017 թվականի դեկտեմբերի 26-ի արխիվացված օրինակում։
Իսահակ Նյուտոնի աստղադիտակի առաջին լույսը տեսել է երկու անգամ՝ առաջին անգամ Անգլիայում 1965 թվականին օրիգինալ հայելու միջոցով, իսկ հետո 1984 թվականին Լա Պալմա կղզում ։ Երկրորդ առաջին լույսը նկարահանվել է տեսախցիկով, որը ֆիքսել է Խեցգետնի համաստեղության պուլսարի առկայծումը ։
Մեծ երկդիտակ աստղադիտակը տեսել է իր առաջին լույսը մեկ առաջնային հայելու միջոցով 2005 թվականի հոկտեմբերի 12-ին՝ NGC 891 գալակտիկան ։ Երկրորդ հիմնական հայելին տեղադրվել է 2006 թվականի հունվարին և լիովին գործարկվել 2008 թվականի հունվարին ։
Կանարյան 10,4 մ տրամագծով մեծ աստղադիտակը առաջին լույսը տեսել է 2007 թվականի հուլիսի 14-ին ։
IRIS արևային տիեզերական աստղադիտարանը տեսել է իր առաջին լույսը 2013 թվականի հուլիսի 17-ին ։ Գիտնականները նշել են, որ «պատկերի որակը և սպեկտրը, որը մենք ստանում ենք IRIS-ից, զարմանալի են։ Սա հենց այն է, ինչի հույս ունեինք…»։
Պատմվածք առաջին դեմքից
Պատմվածք առաջին դեմքից, պատմությունը պատմելու միջոց, որտեղ այն ներկայացնում է կերպարը, այսինքն՝ պատմիչը, և հանդիսանում է կամ սյուժեի գործողությունների գլխավոր, կամ երկրորդական մասնակիցը ։
Առաջին դեմքից պատմվածքը կարող է լինել եզակի, հոգնակի կամ հավաքական, ինչպես նաև հեղինակի ավտորիտար, վստահելի կամ խաբեական «ձայնը», նաև կարող է նամակի միջոցով ներկայացնել նրա տեսակետը ։
Ձևեր
Պատումն առաջին դեմքից բաժանվում է մի քանի ձևի՝
Տեսակետի կառուցվածք
Քանի որ պատմողը հանդիսանում է պատմության մի մասը, նա չի կարող իմանալ բոլոր իրադարձությունների մասին և չի կարող ցույց տալ այլ կերպարների «ներքինը»։ Այդ պատճառով, առաջին դեմքից պատմվածքները հաճախ օգտագործվում են դետեկտիվներում, որտեղ ընթերցողն ու պատմողը միասին բացահայտում են գործը։ Այս գեղարվեստական գրականության ավանդական մոտեցումը հանդիսանում է դետեկտիվի օգնականը, որը և հանդիսանում է պատմողը։ Վառ օրինակ է Սըր Արթուր Կոնան Դոյլի Շերլոք Հոլմսի մասին պատմող պատմվածքների հերոս Դոկտոր Վաթսոնը։
Բացի այդ՝ պատմողը կարող է նկարագրել պատմությունը հոգնակի թվով՝ օգտագործելով «մենք» դերանունը։ Պատմողը հանդիսանում է մարդկանց խմբի կամ զանգվածի մի մաս, որը գործում և ապրում է որպես մեկ ամբողջություն (այդպես օրինակ տեղի է ունենում Էրիխ Մարիա Ռեմարկի «Արևմտյան ճակատում նորություն չկա» (1929) վեպի որոշ գլուխներում, կամ Գաբրիել Գարսիա Մարկեսի «Նահապետի աշունը» վեպի որոշ հատվածներում (1975)։ Հավաքական տեսակետը հազվադեպ է հանդիպում, սակայն պատմվածքի կերպարի կամ կերպարների վրա ուշադրություն գրավելու համար այն արդյունավետ կիրառվող է։
Պատմողները նաև կարող են մի քանիսը լինել, ինչպես օրինակ Միխայիլ Լերմոնտովի «Մեր ժամանակի հերոսը» վեպում, Ռյունոսկե Ակուտագավայի «Թավուտում» պատմվածքում («Ռասյոմոն» ֆիլմի գրական հիմքը) և Այրիս Մրդոքի «Սև արքայազնը» վեպը, որոնցում յուրաքանչյուր պատմող նույն իրադարձությունները նկարագրում է տարբեր տեսակետներից։
Պատմվածքի բազմամակարդակ կառուցվածք ունեցող և շփոթեցնող օրինակներից մեկն է Ջոզեֆ Քոնրադի «Խավարի սիրտը» վիպակը, որն ունի կրկնակի կառուցվածք. որևէ պատմիչ առաջին դեմքով պատմություն է պատմում մեկ այլ հերոսի՝ Մարլոուին։ Բայց մեկ այլ կերպար՝ Կուրտցը, Մարլոուին երկար պատմություն է պատմել, սակայն այն ուղղակիորեն չի պատմել։
Հեղինակի դիրքորոշում
Առաջին դեմքով պատմվածքում միշտ սուր դրվում է պատմողի և հեղինակի փոխհարաբերությունների հարցը։ Այս դիրքորոշումները կարող են բավականին մոտ լինել (բայց ոչ միանման) քնարական-խոստովանական և ինքնակենսագրական արձակում (Իվան Տուրգենևի «Որսորդի հիշատակարանը», Ալեքսանդր Գերցենի «Եղելություններ և խոհեր», Գայտո Գազդանովի «Երեկոն Քլերի հետ» (1930), Լուի-Ֆերդինանդ Սելինի «Ճամփորդություն գիշերից անդին» (1932) և «Պարտքով մահ» (1936), Իվան Բունինի «Արսենևի կյանքը», Հենրի Միլլերի «Խեցգետնի արևադարձը» (1934) և «Այծեղջյուրի արևադարձը» (1938), Էդուարդ Լիմոնովի «Ես եմ՝ Էդիչկան» (1976), Սերգեյ Դովլաթովի «Արգելոց» (1983), կամ հակառակը՝ կտրուկ փոխվում է այն դեպքում, եթե պատմվածքը պատմում է բացահայտ հակահերոսի դեմքից (Էնթոնի Բյորջեսսի «Լարովի նարինջ» (1962) վեպի Ալեքսը) կամ էլ մենք գործ ունենք «անվստահելի պատմիչի» հետ, ով ունակ չէ ադեկվատ ընկալել և նկարագրել գործողությունները (ինչպես օրինակ «Խելագարի օրագիր» վեպի խելագար Պոպրիշչինը կամ «Շառաչ և ցասում» վեպի Բենջին) կամ մտադրաբար մոլորեցնում է ընթերցողներին (Վլադիմիր Նաբոկովի «Լրտես» նովելի Սումրովը)։
Արտաքին հղումներ
Կատեգորիա:Կինոյի տեսություն Կատեգորիա:Գրականության տեսություն
News of the World
News of the World, անգլիական լեգենդար Քուին խմբի 6-րդ ստուդիական ալբոմը, որը թողարկվել է 1977 թվականի հոկտեմբերի 28-ին։ Այն ամբողջ աշխարհում վաճառվել է շուրջ 9, 5 միլիոն օրինակով, որից 4 միլիոնը՝ Ամերիակայի Միացյալ Նահանգներում։ Ալբոմն զբաղեցրել է 4-րդ հորիզոնականը Մեծ Բրիատանիայում և 3-րդ հորիզոնականը Ամերկայի Միացյալ Նահանգներում։ Այն նաև խմբի ամենաշատ վաճառված ալբոմներից է ԱՄՆ-ում։
Ծանոթագրություններ
Կատեգորիա:1977 ալբոմներ Կատեգորիա:Քուին խմբի ալբոմներ Կատեգորիա:Անգլալեզու ալբոմներ
Անջելո Էֆրիկյան
Դերասանուհի Լաուրա Էֆրիկյանի հայրն է։
Կենսագրություն
Անջելո Էֆրիկյանը ծնվել է Իտալիայի Տրևիզո քաղաքում, 1913 թվականին։ 6 տարեկան հասակից սովորել է ջութակ նվագել Լուիգի Ֆեռոյի մոտ։ Սովորել է Պադուայի համալսարանի իրավաբանական ֆակուլտետում, որն ավարտելուց հետո աշխատել է այդ բնագավառում։ Իրավաբանի կարիերան կիսատ է թողել և մասնակցել է Երկրորդ համաշխարհային պատերազմին, որի ավարտից հետո դարձել է դիրիժոր։
Անջելո Էֆրիկյանը ճանաչվել է որպես Վիվալդիի երկերի հայտնաբերող (452 կոնցերտ), խմբագիր և լավագույն մեկնաբան։ Գտել, վերծանել և հնչեցրել է նաև Ջ. դա Վենոզայի, Յա. Պերիի, Բ. Գալուպպիի, Լ. Բոկկերինիի, Պ. Լոկատելլիի, Բ. Մարչելլոյի և այլոց երկերի։ Եղել է Բոլոնիայի «կոմունալե» օպերային թատրոնի, «Ի ֆիլարմոնիչի» կամերային նվագախմբերի դիրիժոր, ղեկավարել է Միլանի «Լա Սկալա», Վենետիկի «Ֆենիչե» օպերային թատրոնների ներկայացումները, Հռոմի, Բրյուսելի, Վիեննայի սիմֆոնիկ նվագախմբերը։ 1960 թվականին հիմնադրել է «Ակրոֆոն» ձայնագրման հաստատությունը, 1966-1973 թվականներին ձայնագրել իր հայտնաբերած երկերը՝ արժանանալով մրցանակների ։
Արտաքին հղումներ
Կատեգորիա:Իտալահայ ջութակահարներ Կատեգորիա:Իտալահայ դիրիժորներ Կատեգորիա:Իտալահայ կոմպոզիտորներ Կատեգորիա:Երկրորդ համաշխարհային պատերազմի մասնակիցներ Կատեգորիա:Իտալահայ երաժիշտներ Կատեգորիա:Հայ երաժշտագետներ
Դոնալդ Կնուտ
Դոնալդ Էրվին Կնուտ (Donald Ervin Knuth, ), համակարգչային գիտության ամերիկացի հռչակավոր մասնագետ։ Հեղինակն է հանրահայտ «Համակարգչային ծրագրավորման արվեստը» (The Art of Computer Programming) գրքի, թվային տպագրության TEX համակարգի, տպատառերի նախագծման METAFONT համակարգի, «Գրագետ ծրագրավորում» (Literate programming) մեթոդոլոգիայի, ինչպես նաև բազում այլ մենագրությունների ու հոդվածների։ 1974 թվականի Թյուրինգի մրցանակի մրցանակակիրն է։ Կնուտը անվանվում է « ալգորիթմների վերլուծության հայր »։ Նա նպաստել է հաշվողական բարդության վերլուծությանը ալգորիթմներում և համակարգել մաթեմատիկական տեխնիկա դրա համար։ Այդ գործընթացում նա նաև հանրայնացրել է ասիմպտոտիկ նշագրման նշանակությունը։ Որպես գրող և գիտնական նա ստեղծել է WEB և CWEB գործիքները, որպես գրագետ ծրագրավորման օժանդակ համակարգ։
Կենսագրություն
Կնուտը ծնվել է Միլուոկիում, որտեղ նրա հայրը ուներ սեփական փոքր տպագրության բիզնես և դասավանդում էր հաշվապահություն Միլուոկիի դպրոցում։ Նրա գիտելիքը զարգանում էր հետաքրքիր ձևով։ Նա ութերորդ դասարանում մասնակցելով մրցույթի "Ziegler's Giant Bar" նախադասության տառերով կազմեց 4500 բառ, որը շատ ավելին էր քան ժյուրիի ունեցած 2500 բառը։ Նա շահեց հեռուստացույց և շատ քաղցրավենիք իր դպրոցի համար ։
Կրթություն
Կնուտի համար բարդ էր ընտրել Քեյսի Տեխնիկական ինստիտուտում ֆիզիկան երաժշտության փոխարեն։ Մինչ նա սովորում էր ֆիզիկա, ընդգրկվեց IBM 650 ստեղծող խմբիում։ Հետագայում կարդալով համակարգչային ձեռնարկներ նա մտածում էր գրել իր դպրոցում օգտագործվող մեքենայի կոմպիլյատորի կոդը, քանի որ կարծում էր, որ կարող է անել ավելի լավը ։ 1958-ին Կնուտը ստեղծեց մի ծրագիր, որը հիմնված էր դպրոցում բասկետբոլի թիմում խաղացող յուրաքանչյուր աշակերտի այն արժեքի վրա, որով նա կարող էր օգնել իր թիմին հաղթել լիգայում։ Կնուտը մեկն է այն առաջին խմբագրողներից, որոնք ստացել են Ճարտարագիտության և Գիտության ազգային մրցանակ։ 1960 թ-ին նա փոխում է իր մասնագիտացումը ֆիզիկայից մաթեմատիկա։ 1963-ին Կնուտը ստացավ PhD որակավորում Կալիֆորնիայի Տեխնիկական ինստիտուտի կողմից։ Ամեն տարի նա տալիս է մի քանի ոչ պաշտոնական լեկցիաներ Ստենֆորդի համալսարանում, որը նա անվանում է համակարգչային հափշտակություն ։
Որպես հումոր
Կնուտը վճարում է 2.56 $ նրա գրքերում վրիպակներ գտնողներին։ 2008-ին Կնուտը ստիպված էր դադարեցնել չեկերի տրամադրումը բանկային մեքենայությունների պատճառով։
Ծանոթագրություններ
Կատեգորիա:Ամերիկացի գիտնականներ Կատեգորիա:Թյուրինգի մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Մաթեմատիկոսներ այբբենական կարգով Կատեգորիա:Լոնդոնի թագավորական միության արտասահմանյան անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Ամերիկացի գրողներ Կատեգորիա:Ամերիկացի ծրագրավորողներ Կատեգորիա:Փիլիսոփայական գիտությունների դոկտորներ Կատեգորիա:Ամերիկացի ճարտարագետներ Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Լոնդոնի թագավորական ընկերության անդամներ Կատեգորիա:Ամերիկացի մաթեմատիկոսներ Կատեգորիա:Ամերիկյան փիլիսոփայական ընկերության անդամներ Կատեգորիա:Բավարիայի գիտությունների ակադեմիայի անդամներ Կատեգորիա:Ռուսաստանի գիտությունների ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Գիտական հասարակությունների անդամներ Կատեգորիա:Տեղեկատվական տեխնոլոգիաների անձինք Կատեգորիա:Ամերիկացի պատմաբաններ Կատեգորիա:Ամերիկացի ոչ գեղարվեստական գրողներ
Աստերոիդների ցանկ (90101-90200)
Աստերոիդների ցանկ (90001-90100) * Աստերոիդների ցանկ * Աստերոիդների ցանկ (90201-90300)
Համստերներ
Համստերներ (Cricetinae), համստերանմանների ընտանիքի կրծողների ենթաընտանիք։ ՀՀ-ում հանդիպում է 2 տեսակ. մոխրագույն համստերիկի (Cricetulus migratorius) մարմինը մոխրագույն է, երկարությունը 12,5 սմ։ Տարածված է բոլոր գոտիներում։ Հանդիպում է բնակավայրերում և բնության մեջ։ Ունի հետայտային պարկեր, որոնց միջոցով հատիկային կերերը տեղափոխում և կուտակում է բներում։ Վարում է միայնակ կյանք։ Ակտիվ է գիշերը։ Մեծ վնաս է հասցնում գյուղատնտեսությանը։ Տարածում է ժանտախտի, տուլարեմիայի հարուցիչներ։ Փոքրասիական համստերի (Mesocricetus brandti) մարմնի երկարությունը մինչև 15 սմ է։ Աչքերը փոքր են, ականջները՝ երկար։ Տարածված է ՀՀ Շիրակի, Լոռու, Կոտայքի, Գեղարքունիքի և այլ մարզերի մարգագետիններում, ցանքատարածություններում։ Ակտիվ է առավոտյան և մթնշաղին։ Սնվում է խոտաբույսերով, սերմերով, վնասում է ցանքսերը։
Կատեգորիա:Համստերանմաններ
Մայիսյան բզեզի ապուր
Պատրաստում
Ըստ 1800-ական թվականների ֆրանսիական բաղադրատոմսի՝ մեկ բաժին մայիսյան բզեզի ապուրը պահանջում է ձեռքերը և ոտքերը առանձնացրած 500 գրամ միջատներ ։ Դրանք տապակում են կարագի մեջ, հետո պատրաստում հավի կամ հորթի արգանակի մեջ։ Ապուրը կարելի է խտացնել և ուտել որպես արգանակ, կամ մանրացված մայիսյան բզեզներ, որոնք կարելի է խառնել ձվի դեղնուցի և մրգահյութի հետ։ Ապուրը մատուցվում է աղավնու կրծքամսի կամ հորթի լյարդի շերտերով և կրուտոններ։ Մեկ բաժինը ներառում է մոտ 30 բզեզներ  ։
Ծանոթագրություններ
Կատեգորիա:Ապուրներ Կատեգորիա:Ֆրանսիական ապուրներ Կատեգորիա:Միջատներ Կատեգորիա:Ֆրանսիական խոհանոց Կատեգորիա:Գերմանական խոհանոց Կատեգորիա:Վիքիպեդիա:ՈՒՎ 2023-ի հոդվածներ
1950-51 NBA մրցաշրջան
1950-51 NBA մրցաշրջան, NBA-ի 5-րդ մրցաշրջանն է։ Մրցաշարը ավարտվեց Ռոչեսթեր Ռյալզի հաղթանակով ընդդեմ Նյու Յորք Նիքսի 7-0 ընդհանուր հաշվով։
Այս մրցաշրջանում, երբ որակազրկվել էին 6 թիմեր (Չիկագո Ստեգս, Սենթ Լուիս Բոմբերս, Ադերսոն Պեկերս, Շեբոյգան Ռեդ Սքինս, Ուոթերլոու Հոքս և Դենվեր Նեգգեթս), թիմերի քանակը նվազեց և հասավ 11-ի։ Դիվիզիոնների քանակը դարձավ 2։
Տիտան (արբանյակ)
Տիտան (Τιτάν), Սատուրնի արբանյակն է, հայտնաբերել է Քրիստիան Հույգենսը 1655 թվականին։ Արեգակնային համակարգի մեծությամբ երկրորդ արբանյակն է։ Երկրագնդից բացի Արեգակնային համակարգի միակ մարմինն է, որի մակերևույթի վրա հաստատված է հեղուկի գոյությունը ։ Սատուրնի խիտ մթնոլորտ ունեցող միակ արբանյակն է։ Տիտանի հետազոտությունները թույլ են տալիս ենթադրել նրա վրա կյանքի պարզագույն տեսակների առկայությունը։
Տիտանը 1655 թվականին դարձավ Սատուրնի առաջին հայտնաբերված արբանյակը, այն հայտնաբերեց հոլանդացի աստղագետ Քրիստիան Հույգենսը ։
Տիտանի տրամագիծը կազմում է 5152 կմ, դա Լուսնի տրամագծից 50 %-ով ավել է, ընդ որում Տիտանի զանգվածը 80 %-ով ավել է Երկրի արբանյակի զանգվածից։ Տիտանը չափերով մեծ է նաև Մերկուրի մոլորակից, չնայած զիջում է նրան զանգվածով։ Ծանրության ուժը նրա վրա կազմում է Երկրի ծանրության ուժի մոտավորապես մեկ յոթերորդ մասը։ Տիտանի զանգվածը կազմում է Սատուրնի բոլոր արբանյակների գումարային զանգվածի 95 %-ը։
Տիտանի մակերևույթը հիմնականում բաղկացած է ջրային սառույցից և նստվածքային օրգանական միացություններից։ Երկրաբանորեն երիտասարդ է, հիմնականում հարթ, բացառությամբ քիչ քանակի լեռնային ձևավորումների և հարվածային խառնարանների, ինչպես նաև մի քանի կրիոհրաբուխների։ Տիտանը պարուրող խիտ մթնոլորտը, երկար ժամանակ թույլ չէր տալիս տեսնելու արբանյակի մակերևույթը, ընդհուպ մինչև «Կասինի-Հյուգենս» սարքի ժամանումը 2005 թվականին։
Մթնոլորտը հիմնականում բաղկացած է ազոտից, կա նաև քիչ քանակության մեթան և էթան, որոնք ձևավորում են հեղուկ և, հնարավոր է, նույնիսկ պինդ տեղումներ առաջացնող ամպեր։ Մակերևույթի վրա կան մեթան-էթանային լճեր և գետեր։ Մթնոլորտի ճնշումը մակերևույթի մոտ գերազանցում է Երկրինը մոտավորապես 1.5 անգամ։ Ջերմաստիճանը մակերևույթի մոտ կազմում է - 170 - 180 °C։
Չնայած ցածր ջերմաստիճանին, Տիտանը համեմատվում է զարգացման վաղ ժամանակաշրջանների Երկրի հետ, և չի կարելի բացառել, որ այս արբանյակի վրա հնարավոր է պարզագույն կյանքի տեսակների առկայությունը, մասնավորապես ընդերքային ավազաններում, որտեղ պայմանները շատ ավելի մեղմ են ։
Հայտնաբերում
Տիտանը հայտնաբերվել է 1655 մարտի 25-ին հոլանդացի մեխանիկ, ֆիզիկոս, մաթեմատիկոս և աստղագետ Քրիստիան Հյույգենսի կողմից։ Հյուգենսը չափազանց տպավորված էր Գալիլեյի կողմից Յուպիտերի չորս մեծ արբանյակների հայտնաբերումով 1610 թվականին և նրա կատարած բարելավումներով աստղադիտարանների կառուցման մեջ։ Հյուգենսը իր եղբոր Կոնստանտինի օգնությամբ,սկսեց զբաղվել աստղադիտակների կառուցմամբ 1650 թվականին և հայտնաբերեց Սատուրնի առաջին դիտարկված արբանյակը օգտագործելով իր կառուցվածքի աստղադիտաներից մեկը ։
Նա անվանեց արբանյակը պարզ՝ Սատուրնի Լուսին (լատիներեն՝ Saturni Luna), և հրատարակեց այդ մասին 1655 թվականին De Saturni Luna Observatio Nova (Սատուրնի արբանյակի նոր դիտարկում) աշխատության մեջ։ Այն բանից հետո, երբ Ջովանի Կասինին 1673-ից 1686 թվականները հայտարարաեց իր կողմից Սատուրնի ևս չորս արբանյակների հայտնաբերման մասին, աստղագետները սկսեցին անվանել Սատուրնի արբանյակները համարակալելով դրանք հռոմեական թվերով` Սատուրն I-ից V (որտեղ Տիտանը չորրորդն էր)։ Տիտանի մեկ այլ վաղ անվանումներից էր "Սատուրնի սովորական արբանյակ" անվանումը ։ Այժմ Տիտանը պաշտոնապես համարակալված է Սատուրն VI, քանի որ 1789 թվականի նոր արբանյակների հայտնաբերումներից հետո որոշվեց սառեցնել համարակալումը հետագա հնարավոր շփոթմունքից խուսափելու համար (մինչ այդ Տիտանը ունեցել է տարբեր համարներ II, IV, ինչպես նաև VI)։ Դրանից հետո Սատուրնին ավելի մոտ հայտնաբերվել են բազմաթիվ փոքր արբանյակներ։
Տիտան անունը, ինչպես նաև Սատուրնի ևս յոթ այն ժամանակ հայտնի արբանյակների անունները, առաջարկվել են Ուիլյամ Հերշելի (Սատուրնի Միմաս և Էնցելադ արբանյակների հայտնաբերող) որդի Ջոն Հերշելի կողմից, նրա 1847 թվականին հրատարակված «Բարեհուսո հրվանդանից կատարված աստղագիտական դիտարկումների արդյունքներ» աշխատության մեջ ։ Նա առաջարկեց առասպելական Տիտանների (Τῑτάν), Կրոնոսի եղբայրների և քույրերի անունները (Կրոնոսը Հունական դիցաբանության մեջ հռոմեական Սատուրնի նախատիպն է)։ Տիտանները համաձայն դիցաբանության հզոր աստվածների ցեղ էր, որոնք հանդիսանում էին Գեայի և Ուրանոսի հետնորդները, որոնք ղեկավարում էին առասպեալական Ոսկե դարում։
Ուղեծիր և պտույտ
Տիտանը պտտվում է Սատուրնի շուրջ 15 օրվա և 22 ժամի ընթացքում։ Լուսնի և հսկա մոլորակների արբանյակների մեծամասնության նման, նրա պտույտի պարբերությունը (նրա օրը) հավասար է ուղեծրային մեկ պտույտին։ Տիտանը գտնվում է Սատուրնի հետ մակընթացային փականի մեջ, այսինք կատարում է սինքրոն պտույտ, և հետևաբար միշտ ուղղված է դեպի մոլորակը իր միայն մեկ կողմով։ Այս պատճառով, արբանյակի մակերևույթին կա անդր-Սատուրնյան կետ, որտեղից մոլորակը երևում է ուղիղ գլխավերևում։ Երկայնությունները Տիտանի վրա հաշվարկվում են դեպի արևմուտք, սկսած այս կետով անցնող միջօրեականից ։ Տիտանի ուղեծրի էքսցենտրիսիտետը կազմում է 0,0288, իսկ Սատուրնի հասարակածի հանդեպ ուղեծիրը թեքված է 0,348 աստիճանով ։ Երկրից դիտելիս, Տիտանը հասնում է մոտ 20 Սատուրնի շառավղի անկյունային հեռավորության մոլորակից (մի փոքր ավելին քան 1200000 կմ), և նրա սկավառակը ունի 0,8 արկվայրկյան տրամագիծ։
Փոքր և ոչ շրջանաձև Հիպերիոն արբանյակը գտնվում է Տիտանի հետ 3:4 ուղեծրային ռեզոնանսում։ Հիպերիոնի այս ռեզոնանսի մեջ հայտնվելու այն վարկածը, որ այն մեկ այլ ուղծրից աստիճանաբար տեղափոխվել է ռեզոնանս համարվում է անհավանական։ Ռեզոնանսի հավանական բացատրության համաձայն, Հիպերիոնը առաջացել է հաստատուն ուղեծրային «կղզյակում», որտեղ ավելի զանգվածեղ Տիտանը արտանետում էր իրեն մոտ տարածության վրա անցնող մարմինները ։
Ֆիզիկական տվյալներ
Տիտանն ունի 5151 կմ տրամագիծ, որը 1,06 անգամ մեծ է Մերկուրի մոլորակից, 1,48 անգամ Լուսնից, և փոքր է Երկրից 0,40 անգամ։ Մինչև 1980 թվականը, երբ Սատուրնի համակարգով անցավ Վոյաջեր 1 կայանը, Տիտանը համարվում էր, որ մի փոքր ավելի մեծ է Գանիմեդից (տրամագիծը՝ 5262 կմ) և այսպիսով այն համարվում էր Արեգակնային համակարգի ամենամեծ արբանյակը։ Այս գերագնահատումը կապված էր Տիտանի խիտ և անթափանց մթնոլորտի հետ, որը տարածվում է արբանյակի մակերևույթից բավականին հեռու, այսպիսով մեծացնելով նրա տեսանելի չափերը ։ Տիտանի տրամագիծը և զանգվածը (և հետևաբար խտությունը) նման են Յուպիտերյան Գանիմեդ և Կալիստո արբանյակներին ։ Հիմնվելով նրա խտության ցուցանիշի վրա, որ կազմում է 1,88 գ/սմ3, կարելի է ենթադրել, որ Տիտանը կազմված է մոտավորապես հավասար մասերով ջրային սառույցից և քարե ապարներից։ Չնայած Տիտանի կազմությունը նաման է Դիոնային և Էնցելադին, այն ավելի խիտ է ձգողական սեղմման պատճառով։ Տիտանը զանգվածը կազմում է Սատուրնի զանգվածի 1/4226, և ըստ այս ցուցանիշի այն դառնում է գազային հսկա մոլորակների մոտ ամենամեծ արբանյակը, սակայն ըստ տրամագծի այն կազմում է Սատուրնի տրամագծի 1/22,609, և այս ցուցանիշով Տրիտոնը ավելի մեծ է քանի որ կազմում է Նեպտունի տրամագծի 1/18,092։
Տիտանի ընդերքը հավանական է, որ բաժանված է մի քանի շերտերի. մոտ 3400 կմ տրամագծով քարե կենտրոնով, որը շրջապատված է մի քանի տարբեր բյուրեղացման վիճակներում գտնվող սառցի շերտերով ։ Արբանյակի ընդերքը դեռ կարող է լինել բավականին տաք, որպեսզի պարունակի հեղուկ «մագմայի» շերտ, որը կազմված կարող է լինել ջրից և ամոնիակից, և կարող է ընկած լինել Ih սառույցից կազմված կեղևի և ավելի խորը տեղաբաշխված բարձր ճնշման տակ գտնվող սառույցի բյուրեղային շերտի միջև։ Ամոնիակի առկայությունը թույլ է տալիս ջրին մնալ հեղուկ վիճակում նույնիսկ մոտ 176 Կ ջերմաստիճանի պայմաններում ։ Կասինի կայանի միջոցով հայտնաբերվել է շերտավորված բնական չափազանց ցածր հաճախության ռադիո ալիքների առկայությունը Տիտանի մթնոլորտում։ Տիտանի մակերևույթը համարվում է չափազանց ցածր հաճախության ռադիո ալիքների վատ անդրադարձիչ, և հետևաբար այդ ալիքները դրա փոխարեն հավանաբար անդրադառնում են ընդերքային օվկիանոսի հեղուկ-սառույց սահմանից ։
Ինչպես նկատվել է Կասինի կայանից արբանյակի մակերևույթի առանձնահատկությունները հետևողականորեն տեղաշարժվում են, մասնավորապես 2005 թվականի հոկտեմբերի և 2007 թվականի մայիսի միջև ընկած ժամանակահատվածում մինչև 30 կմ-ով։ Այս երևույթը ցույց է տալիս, որ կեղևը կպած չէ ընդերքին, և հանդիսանում է ևս մեկ ապացույց ընդերքային հեղուկ օվկիանոսի գոյության օգտին ։ Մեկ այլ ապացույց այն փաստի, որ Տիտանի կեղևը չի հպվում ընդերքի շերտերին, հանդիսանում է այն, թէ ինչպես է փոփոխվում Տիտանի ձգողական դաշտը նրա Սատուրնի շուրջ կատարվող պտույտի ընթացքում ։ Ռադիոլոկացիոն քարտեզագրման և ձգողական դաշտի համեմատական հետազոտությունները ցույց են տալիս, որ սառցե պատյանը փաստորեն ամուր է ։
Կազմավորում
2014 թվականին Տիտանի մթնոլորտի ազոտի հետազոտությունները ցույց տվեցին, որ այն կարող է առաջացած լինել նյութերից, որոնք հիմանկանում առկա են Օորտի ամպում, այլ ոչ այն նյութերից որոնք կարող էին գոյություն ունենալ այստեղ Սատուրնի ակկրեցիոն սկավառակաի գոյության ժամանակ ։
Ալեքսանդր Մայսուրյան
Ընտանիք և վաղ տարիներ
Ծագումով հայ է, հայրը՝ կենսաբան Ալեքսանդր Նիկոլաևիչ Մայսուրյանը (1931-2013), կենսաբանական գիտությունների դոկտոր  պրոֆեսոր էր, մայրը Անաստասիա Բորիսովնա Ֆեդինան (1932-2012) նույնպես կենսաբան էր։ Հայրական կողմից Համամիութենական գյուղատնտեսական ակադեմիայի ակադեմիկոս, Տիմիրյազևի ակադեմիայի պրոֆեսոր Նիկոլայ Մայսուրյանի (1896-1967) և կենսաբան, գյուղատնտեսական գիտությունների դոկտոր, Տիմիրյազևի ակադեմիայի պրոֆեսոր Անաիդա Իոսիֆովնա Աթաբեկովի (1903-1991) թոռն է։ Քաղաքական գործիչ  Իոսիֆ Աթաբեկովի և դերասանուհի Օլգա Մայսուրյանի (1871-1931) ծոռն է, անարխիզմի գաղափարախոս Ալեքսանդր Աթաբեկյանի հեռավոր ազգականը, Ռուսաստանի գիտությունների ակադեմիայի ակադեմիկոս Հովսեփ Աթաբեկովի զարմիկը և Գրիգոր Աթաբեկովի նախահոր զարմիկը ։
Տիտան (արբանյակ)
Մթնոլորտ
Տիտանը միակ հայտնի արբանյակն է, որն ունի նշանակալի մթնոլորտ, և նրա մթնոլորտը միակ ազոտով հարուստ մթնոլորտն է Արեգակնային համակարգում, բացի Երկրից։ 2004 թվականին Կասինի կայանից կատարված դիտարկումները ցույց տվեցին, որ այս մթնոլորտը, ինչպես և Վեներայի մթնոլորտը, պտտվում է շատ ավելիլ արագ քան արբանյակի պտույտն է ։ Վոյաջեր կայաններից կատարված դիտարկումները ցույց տվեցին, որ այս մթնոլորտը ավելի խիտ է քան Երկրի մթնոլորտն է, և մակերևույթի մոտ ունի 1,45 մթն. ճնշում։ Այն նաև մոտ 1,19 անգամ ծանր է Երկրի մթնոլորտից, կամ մոտ 7,3 անգամ ծանր է մեկ մակերևույթի մակերեսի միավորին բաժին ընկածով։ Անթափանց մշուշոտ մթնոլորտի շերտերը խոչնդոտում են Արեևի լույսի մեծ մասի հասանելիությունը մակերևույթին, այսպիսով թաքցնելով Տիտանի մակերևույթը ։ Տիտանի ցածր ձգողության ոժի պատճառով նրա մթնոլորտը շատ ավելի բարձր է քան Երկրինը ։ Այն անթափանց է շատ ալիքի երկարությունների դեպքում և որպես արդյունք մակերևույթի անդրադարձելիությունը հնարավոր չէ գնահատել ուղեծրից ։ Տիտանի մակերևույթի առաջին լուսանկարները կատարվել են 2004 թվականին Կասինի–Հյուգենս կայանի իջեցվող սարքի միջոցով ։
(624) Հեկտոր
(624) Հեկտոր (Hektor), աստերոիդ Յուպիտերի տրոյացիներից։ Հայտնաբերվել է 1907 թվականի փետրվարի 10-ին Աուգուստ Կոպֆի կողմից Հայդելբերգում ։
Տիտան (արբանյակ)
Մթնոլորտ
Տիտանի մթնոլորտը ստրատոսֆերայում կազմված է 98,4% ազոտից և մնացած 1,6% կազմում են հիմանկանում մեթանը (1,4%) և ջրածինը (0,1 - 0,2%) ։ Կան նաև այլ ածխաջրածինների հետքային նշաններ, այնպիսիք, ինչպես էթանը, դիացետիլենը, մեթիլացետիլենը, ացետիլենը և պրոպանը, ինչպես նաև այլ գազեր, ինչպես օրինակ ցիանոացետիլեն, ցիանական թթու, ածխաթթու գազ, ածխածնի մոնօքսիդ, ցիանոգեն, արգոն և հելիում ։ Ենթադրվում է, որ ածխաջրածինները առաջացել են Տիտանի մթնոլորտի վերին շերտերում Արեևի ուլտրամանուշակագույն ճառագայթման ազդեցության տակ մեթանի տրոհումից, կազմելով հաստ նարնջագույն մշուշ ։ Տիտանը մոլորակի շուրջ իր պտույտի 95% անց է կացնում Սատուրնի մագնիսոլորտի ներսում, որը պաշտպանում է նրան արեգակնային քամուց ։
(624) Հեկտոր
Միջին հեռավորությունը Արեգակից կազմում է 5,244563 ա. մ., առավելագույնը մոտենում է 5,1208 ա. մ. հեռավորության վրա և հեռանում 5,3684 ա. մ., իսկ Երկրի ուղեծրին Հեկտոր աստերոիդը նվազագույնը մոտենում է 4,1305 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 4386,95 երկրային օրվա ընթացքում, իր ուղեծրով շարժվելով միջինում 0,082062 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,18° անկյուն։
Տիտան (արբանյակ)
Մթնոլորտ
Արեգակի էներգիան պետք է ձևափոխեր Տիտանի մթնոլորտի ամբողջ մեթանը ավելի բարդ ածխաջրածինների մոտ 50 միլիոն տարվա ընթացքում, որը բավականին փոքր ժամանակահատված է Արեգակնային համակարգի պատմության մեջ։ Սա ցույց է տալիս, որ մեթանը ունի ներհոսքի աղբյուր, կամ Տիտանի մակերևույթին կամ նրա ընդերքում ։ Հնարավոր հիմնական աղբյուրը կարող է լինել արբանյակի ընդերքը, որից մեթանը արտաժայթքվում է կրիոհրաբուխներով  ։
(624) Հեկտոր
Ըստ Տոլենի սպեկտրալ դասակարգման պատկանում է D դասին ։
Տիտան (արբանյակ)
Մթնոլորտ
2013 թվականի ապրիլի 3-ին ՆԱՍԱ-ն հայտարարեց, որ Տիտանի վրա կարող են լինել բարդ օրգանական միացությունների ամպեր, հիմնվելով արբանյակի մթնոլորտի մոդելավորման վրա ։
(624) Հեկտոր
Արտաքին հղումներ
Կատեգորիա:Աստերոիդների դաս D Կատեգորիա:1907 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Ալեքսանդր Մայսուրյան
Ընտանիք և վաղ տարիներ
Սովորել է Մոսկվայի պետական համալսարանի կենսաբանության ֆակուլտետում, 1987-1989 թվականներին զինվորական ծառայություն է անցել Մուրմանսկի մարզի Սևերոմորսկ -7 (Զապադնայա Լիցա) քաղաքում ։
Տիտան (արբանյակ)
Մթնոլորտ
2013 թվականի սեպտեմբերի 30-ին ՆԱՍԱ-ի Կասինի կայանը, կիրառելով համակցված ինֆրակարմիր սպեկտրոմետր, հայտնաբերեց Տիտանի մթնոլորտում պրոպիլեն ։ Սա առաջին անգամն էր, որ պրոպիլենը հայտնաբերվել է որևիցե արբանյակի կամ մոլորակի վրա բացի Երկրից։ Պրոպիլենի հայտնաբերումը լրացրեց 1980 թվականին Վոյաջեր 1 կայանի անցման ժամանակ կատարված հայտնագործությունների մեջ եղած բացը, համաձայն կայանից ստացված տվյալների Տիտանի մշուշոտ մթնոլորտի գազերը, որոնք տալիս են նրան շագանակագույն գույնը ածխաջրածիններ են, որոնք ենթադրվել էր, որ ձևավորվել են մեթանի վերակազմավորումից Արեգակի ուլտրամանուշակագույն ճառագայթման ազդեցույթան տակ ։
2014 թվականի հոկտեմբերի 24-ին մեթան է գտնվել նաև Տիտանի բևեռային ամպերում ։
Ալեքսանդր Մայսուրյան
Աշխատանքներ կենսաբանության ոլորտում
2000 թվականին Մայսուրյանը հրատարակել է կենդանի  բնության մեջ Սերգեյ Չետվերիկովի ուսմունքների զարգացման «կյանքի ալիքների» (1905) վերաբերյալ գիտական տեսությունը ։ Ըստ Չետվերիկովի՝ բոլոր կենսաբանական պոպուլյացիաներն ու տեսակները զգում են «կյանքի ալիքները», այսինքն թվաքանակի պարբերական վերելքներն ու վայրէջքները («կյանքի մակընթացություն և տեղատվություն»)։ Ըստ Մայսուրյանի վարկածի՝ կյանքում այդպիսի «մակընթացություն և տեղատվություն» նկատվում է ցանկացած էվոլյուցիայի մեջ՝ ոչ միայն բնության, այլև մշակույթի, տնտեսության, պատմության մեջ։ Սա հնարավորություն է տալիս այդ տարաբնույթ գործընթացները նկարագրել ընդհանուր օրենքների շրջանակներում։ Այս ընդհանուր օրինաչափություններին է վերաբերվում մասնավորապես, այսպես կոչված «գոլորշի բաց թողնելու» գործընթացը։
Տիտան (արբանյակ)
Կլիմա
Տիտանի մակերևույթի ջերմաստիճանը կազմում է մոտ −179,2 °C։ Այս ջերմաստիճանում ջրային սառույցը ունի չափազանց փոքր գոլորշիացման ճնշում, այսպիսով մթնոլորտում ջրային գոլորշին առկա է չափազանց փոքր քանակներով միայն ստրատոսֆերայում ։ Տիտանը ստանում է Արեգակից էներգիա Երկրի ստացածի 1%-ի չափով ։ Մինչ Արևի լույսը հասնում է մակերևույթին, նրա մոտ 90% կլանվում է հաստ մթնոլորտի կողմից, թողնելով հասնել մակերևույթին միայն 0,1% լույս համեմատած Երկրի հետ ։
Ալեքսանդր Մայսուրյան
Աշխատանքներ կենսաբանության ոլորտում
«Հաճախ է պատահում, նշում է Մայսուրյանը, որ թվաքանակի հերթական վերելքի ժամանակ նեղվածությունը գերազանցում է այն սահմանը, որը սպառնում է ամբողջ ընկերակցության մահվանը։ Այս պարագայում նկատվում է մի հետաքրքիր երևույթ. «գոլորշի բաց թողնելու» գործընթացը, ընկերակցության մի մասն ինքնաոչնչացվում է ՝ հանուն ամբողջի շահերի» ։ Համաձայն Մայսուրյանի վարկածի, բնության մեջ այս մեխանիզմը բացատրվում է մասնավորապես լայնորեն հայտնի, միգրացիոն առանձնյակների, ինչպես նաև անձրևորդերի, կետանմանների և այլ միջատների «ինքնասպանական» վարքագծով։ (Այս «ինքնասպանական» վարքագծի ավանդական բացատրությունը կենդանիների կենսամեկուսացման  համակարգի խախտումն է)։
Տիտան (արբանյակ)
Կլիմա
Մթնոլորտային մեթանը ստեղծում է ջերմոցային էֆեկտ Տիտանի մակերևույթին, առանց որի Տիտանը կլիներ շատ ավելի սառը ։ Դրան հակառակ, Տիտանի մթնոլորտի մշուշը գործում է որպես հակաջերմոցային էֆեկտ անդրադարձնելով Արեգակի լույսը տիեզերք, չեզոքացնելով ջերմոցային էֆեկտը և դարձնելով մակերևույթը զգալիորեն սառը, քան մթնոլորտի վերին շերտերը ։ Տիտանի ամպերը հավանաբար կազմված են մեթանից, էթանից կամ այլ նմանատիպ օրգանական միացություններից, դրանք ցրված են և ոչ կայուն, տարածվելով համատարած մշուշի մեջ ։ Հյուգենս իջեցվող սարքի տվյալներով Տիտանի մթնոլորտում պարբերաբար անձրևներ են տեղում, որոնք կազմված են մեթանից և այլ օրգանական միացություններից ։
Ալեքսանդր Մայսուրյան
Լրագրողական և քաղաքական գործունեություն
1989 թվականի հունիսից Ալեքսանդր Մայսուրյանը մասնակցել է Դեմոկրատական միության (ԴՄ) գործունեությանը, պատկանել կուսակցության ձախ թևին (որը կազմված էր մարքսիստներից, տրոցկիստներից և նարոդնիկներից), որոնք դեմ էին ԴՄ ազատական հատվածին՝ Վալերիա Նովոդվորսկայայի գլխավորությամբ։ Ըստ Վադիմ Դամիերի՝ Մայսուրյանն իրեն համարել է նարոդնիկ և Սերգեյ Բիեցի հետ միասին եղել Եվրո-կոմունիստական խմբակցության անդամ։ 1993 թվականի գարնանը նա վերջնականապես բաժանվել է «Նովոդվորսկայա» խմբից, որը սատարում էր նախագահ Բորիս Ելցինի քաղաքականությանը։
Որպես քաղաքական հրապարակախոս՝ տպագրվել է 1989 թվականից։ Առաջին հրապարակումը կատարվել է «Կոմունիզմի ուրվականը» (այժմ՝ «Հեղափոխական աշխատանքային կուսակցության» (ՀԱԿ) «Բանվորական ժողովրդավարություն») թերթում։ Այնուհետև նա հրատարակվեց «Свободное слово» թերթում, նրա հեղինակությամբ լույս էին տեսնում  նաև «Рабочая демократия», «Крамола», «Новая жизнь», «За волю!», «Трудовая Россия» թերթերը, «Наперекор» և այլ ամսագրեր։ 1992 թվականին եղել է «Амфитеатр» թերթի գլխավոր խմբագիրը։
Տիտան (արբանյակ)
Կլիմա
Ամպերը սովորաբար ծածկում են Տիտանի սկավառակի մոտ 1%, սակայն դիտարկվել են նաև երևույթներ, երբ ամպերը արագորեն մեծացել են մինչև 8%։ Համաձայն վարկածներից մեկի հարավային ամպերը ձևավորվում են, երբ հարավային ամռան ժամանակ աճում է արևի լույսի քանակը առաջացնելով մթնոլորտային վեր ուղղված հոսանք, և հանգեցնելով կոնվեկցիայի։ Այս վարկածը թույլ է, քանի որ ամպերի ավելացումը դիտարկվում է ոչ միայն հարավային ամառվա ընթացքում, այլ նաև գարնան կոսում։ Հարավային բևեռում մեթանի խոնավության աճը հավանաբար բերում է ամպերի արագ գոյացմանը ։
Ալեքսանդր Մայսուրյան
Լրագրողական և քաղաքական գործունեություն
1989-1990 թվականներին բազմիցս ձերբակալվել է և ենթարկվել վարչական պատասխանատվության ցույցերին և հանրահավաքներին մասնակցելու համար։ 1993 թվականի հոկտեմբերին՝ Սպիտակ տան շուրջ ծավալված իրադարձությունների ժամանակ, մասնակցել է նարոդնիկների և անարխիստների կողմից կազմավորված «Մ. Վոլոշինի անվան  սանդրուժինային» ։
Տիտան (արբանյակ)
Մակերևույթի առանձնահատկություններ
Տիտանի մակերևույթը բնութագրվում է որպես «բարդ, հեղուկների կողմից փոփոխությունների ենթարկվող, և երկրաբանորեն երիտասարդ» մակերևույթ ։ Տիտանը առաջացել է Արեգակնային համակարգի առաջացման ժամանակներում, սակայն նրա մակերևույթը շատ ավելի երիտասարդ է, 100 միլիոնից 1 միլիարդ տարվա միջակայքում։ Երկրաբանական երևույթները ևս կարող էին վերաձևավորել արբանյակի մակերևույթը ։ Տիտանի մթնոլորտը երկու անգամ ավելի հաստ է քան Երկրինն է, դժվարացնելով նրա մակերևույթի ուսումնասիրությունները տեսանելի սպեկտրում ։ «Կասինի» կայանը կիրառում է ինֆրակարմիր սարքավորումներ, ռադիոլոկացիոն բարձրաչափ և սինթետիկ ապերտուրայով ռադար Տիտանի մակերևույթի լուսանկարման համար։ Առաջին իսկ լուսանկարները ցույց տվեցին բազմազան երկրաբանություն, ինչպես հարթ, այնպես էլ կտրտված տարածքներով։ Մակերևույթի վրա կան առանձնահատկություններ, որոնք կարող են ունենալ հրաբխային ծագում, որոնք արտանետում են ջրի և ամոնիակի խառնուրդ։ Այնուամենայնիվ կան ապացույցներ, որ Տիտանի սառցե կեղևը կարող է լինել նաև զգալիորեն փխրուն, որը կարող է խոսել ցածր երկրաբանական ակտիվության մասին ։ Մակերևույթին կան նաև շերտավոր առանձնահատկություններ, որոնցից որոշները նույնիսկ ունեն հարյուրավոր կիլոմետր երկարություն, և համաձայն վարկածների դրանք կազմված են քամու կողմից քշվող մասնիկներց ։ Հետազոտությունները ցույց են տալիս, որ մակերևույթը հարաբերական հարթ է, փոքր քանակով առանձնահատկությունները, որոնք կարծես թե հարվածային ծագում ունեն լցվում են անձրևող ածխաջրածիններով կամ կրիոհրաբուխների կողմից։ Բարձրաչափական հետազոտությունները ցույց են տալիս, որ բարձրությունը սովորաբար չի անցնում 150 մետրից։ Տեղ-տեղ բարձրությունը հասնում է 500 մետրի, ինչպես նաև Տիտանը ունի լեռներ, որոնց բարձրությունները հասնում է մի քանի հարյուր մետր կամ նույնիսկ մեկ կիլոմետրից բարձր բարձրության ։
Տիտանի մակերևույթը երևում է պայծառ և մուգ մեծ շրջանների տեսքով։ Այն ներառում է Քսանդաու շրջանը, մեծ լավ անդրադարձելությամբ շրջան արբանյակի հասարակածային գոտում, որը մոտավորապես ունի Ավստրալիայի չափերը։ Այն առաջին անգամ դիտվել է Հաբլ աստղադիտակից կատարված ինֆրակարմիր լուսանկարներում 1994 թվականին, և հետագայում Կասինի կայանի կողմից։ Շրջանը ծածկված է բլուրներով և կտրտված կիրճերով և հովիտներով ։ Այն կտրտված է մուգ շերտերով, որոնք իրենցից ներկայացնում են լեռնաշղթաներ և կիրճեր։ Սա կարող է խոսել տեկտոնիկ ակտիվության մասին, որը ցույց է տալիս, որ Քսանդաու շրջանը երկրաբանորեն երիտասարդ է։ Մյուս վարկածի համաձայն այս մուգ բծերը կարող էին ձևավորվել հեղուկների հոսքերի կողմից, խոսելով տարածքի հին մակերևույթի մասին ։ Տիտանի մյուս մասերում առկա են նման չափերի մուգ ջրջաններ, և դրանցից առնվազն մեկը, Լիգեայի ծովը, Տիտանի մեծությամբ երկրորդ ծովը, համարյա ամբողջությամբ կազմված է մաքուր մեթանից ։
Ալեքսանդր Մայսուրյան
Լրագրողական և քաղաքական գործունեություն
1989 թվականից մասնակցել է քաղբանտարկյալների, այդ թվում՝ Վիկտոր Օրեխովի, Անդրեյ Դերևյանկինի, Պավել Լյուզակովի, Իլյա Ռոմանովի, Անդրեյ Նովիկովի, Նադեժդա Նիզովկինայի  , Տատյանա Ստեցուրայի Նոր հեղափոխական այլընտրանքի և այլ գործերով ձերբակալվածների արշավներին։ Հանդես է եկել «ազգամիջյան և սոցիալական ատելություն հրահրելու մասին» քրեական օրենսգրքի հոդվածի վերացման օգտին, ինչպես նաև այդ հոդվածով հարուցված բոլոր քրեական գործերը կարճելու և ձերբակալվածներին, այդ թվում՝ ռուս ազգայնական Կոնստանտին Սմիրնով-Օստաշվիլիին և ծայրահեղական Բորիս Ստոմախինին ազատ արձակելու համար ։
1995 թվականին, որպես հակապատերազմական թռուցիկի հեղինակ, Պավել Լյուզակովի, Եվգենի Ֆրումկինի և այլոց հետ միասին, անցել է թիվ 230547 քրեական գործով՝ Ռուսաստանի Դաշնության նախագահին (Բորիս Ելցին) վիրավորելու համար՝ ՌՍՖՍՀ Քր. օրենսգրքի 131 հոդվածով («անձի պատվի և արժանապատվության դիտավորյալ նվաստացում») (Միաժամանակ նույն մեղադրանքով քրեական գործ էր հարուցվել «Կուկլա» հեռուստածրագրի խմբագրակազմի դեմ և այդ ժամանակ էլ փակվել)։
Տիտան (արբանյակ)
Լճեր
Տիտանի վրա ածխաջրածիններից կազմված ծովերի առկայության վարկածը առաջարկվել էր հիմնվելով Վոյաջեր 1 և 2 կայաններից ստացված տվյալներից, որոնք ցույց թին տվել, որ Տիտանը ունի հաստ մթնոլորտ, որն ունի այս ծովերի պահպանման համար բավարար համապատասխան ջրմաստիճան և ճնշում։ Սակայն այս փաստի բավարար ապացույցներ չէին ստացվել մինչև 1995 թվականը, երբ Հաբլից և այլ աղբյուրներից ստացված տվյալները ցույց տվեցին, որ արբանյակի վրա գոյություն ունի հեղուկ մեթան, որը հնարավոր էր որ գոյություն ուներ, կամ իրարից անջատված գրպաններում, կամ օվկիանոսների տեսքով Երկրի օվկիանոսների նման ծածկելով ամբողջ մակերևույթը ։
Ալեքսանդր Մայսուրյան
Լրագրողական և քաղաքական գործունեություն
1996 թվականին հակապատերազմական հավաքներ և ցույցեր կազմակերպելու համար քրեական գործ է հարուցվել ՌՍՖՍՀ քրեական օրենսգրքի 200.1 հոդվածի հատկանիշներով («ժողովների, միտինգների, ցույցերի, երթերի կազմակերպման և անցկացման կարգի խախտում»)։ Գործը փակվել է 1997 թվականին՝ Քրեական օրենսգրքի այդ հոդվածի ապաքրեականացման պատճառով։